Sehlopha se Bušago se kgongwa kudu le go kgothatšwa ke go bona gore batho ba Modimo lefaseng ka moka ba be ba swaregile kudu go feta le ge e le neng pele ge ba le gare ba sepela ka mošito o tee le mokgatlo wa Jehofa. Ba bantši ba hudugetše go ya go hlankela moo go nago le tlhokagalo. Ba bangwe ba tsenetše mehuta e mengwe ya tirelo, e bjalo ka go hlankela tšhemong ya leleme lešele. Ba bangwe ba thomile go leka sebopego se sefsa sa go nea bohlatse seo ba bego ba sa se tsebe e bile ba sa se tlwaela. Ba bangwe ba bantši ba okeditše tirelo ya bona ka ditsela tše dingwe. Le gona Bakriste ka moka ba botegago, go akaretša le batšofadi le bao ba babjago, ba kitima lebelo la bophelo ka go botega—ba swaregile tirelong ya Jehofa gomme ka go dira bjalo ba thuša go pepentšha Sathane e le moaketši!—1 Bakor. 9:24.